ddrg/super_eurlex huggingface dataset:
Kommissionens beslutning

af 3. april 2001

om fjerde ændring af beslutning 2001/172/EF om beskyttelsesforanstaltninger mod mund- og klovesyge i Det Forenede Kongerige

(meddelt under nummer K(2001) 1039)

(EØS-relevant tekst)

(2001/268/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og

ud fra følgende betragtninger:

(1) Efter rapporterne om udbrud af mund- og klovesyge i Det Forenede Kongerige vedtog Kommissionen beslutning 2001/172/EF om beskyttelsesforanstaltninger mod mund- og klovesyge i Det Forenede Kongerige(4), senest ændret ved beslutning 2001/239/EF(5).

(2) Mund- og klovesygesituationen i Det Forenede Kongerige vil kunne udgøre en fare for besætningerne i andre dele af EF på grund af markedsføringen af og handelen med levende klovbærende dyr og produkter deraf.

(3) På baggrund af sygdomsudviklingen bør de foranstaltninger, der er indført ved beslutning 2001/172/EF, forlænges, og samtidig bør regionaliseringen tilpasses.

(4) Situationen tages op til fornyet gennemgang på mødet i Den Stående Veterinærkomité, som er berammet til den 4. april 2001, og der foretages om nødvendigt en tilpasning af foranstaltningerne.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I Kommissionens beslutning 2001/172/EF foretages følgende ændringer:

1. I artikel 14 ændres datoen til "19. april 2001".

2. I bilag I ændres "Det Forenede Kongerige" til "Storbritannien og distriktet Newry and Mourne i grevskabet Armagh i Nordirland".

3. I bilag II ændres "Det Forenede Kongerige" til "Storbritannien, Nordirland".

Artikel 2

Denne beslutning er rettet til medlemsstaterne.

Udfærdiget i Bruxelles, den 3. april 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 62 af 2.3.2001, s. 22.

(5) EFT L 86 af 27.3.2001, s. 33.
Rådets afgørelse

af 29. januar 2001

om undertegnelse på Det Europæiske Fællesskabs vegne af konventionen om bevarelse og forvaltning af fiskeressourcerne i det sydøstlige Atlanterhav

(2001/319/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Fællesskabet har beføjelse til at vedtage foranstaltninger til bevarelse og forvaltning af fiskeressourcerne og til at indgå aftaler med andre lande og internationale organisationer.

(2) Fællesskabet er kontraherende part i De Forenede Nationers havretskonvention, der forpligter alle medlemmerne af det internationale samfund til at samarbejde om bevarelsen og forvaltningen af havets biologiske ressourcer.

(3) Fællesskabet har undertegnet aftalen om gennemførelse af bestemmelserne i De Forenede Nationers havretskonvention af 10. december 1982 for så vidt angår bevarelse og forvaltning af fælles fiskebestande og stærkt vandrende fiskebestande(1).

(4) På det syvende møde for kyststaterne og andre potentielle parter i den fremtidige konvention om bevarelse og forvaltning af fiskeressourcerne i det sydøstlige Atlanterhav blev der forelagt et udkast til konvention.

(5) Formålet med konventionen er gennem en effektiv gennemførelse at sikre en langsigtet bevarelse og en bæredygtig udnyttelse af fiskeressourcerne i det område, konventionen dækker.

(6) Fællesskabets fiskere fisker i det område, der er omfattet af konventionen, og det er i Fællesskabets interesse at deltage aktivt i gennemførelsen af konventionen. Fællesskabet må derfor undertegne konventionen -

TRUFFET FØLGENDE AFGØRELSE:

Artikel 1

Undertegnelsen af konventionen om bevarelse og forvaltning af fiskeressourcerne i det sydøstlige Atlanterhav godkendes herved på Det Europæiske Fællesskabs vegne med forbehold af Rådets afgørelse om indgåelse af konventionen.

Teksten til konventionen er knyttet til denne afgørelse.

Artikel 2

Formanden for Rådet bemyndiges til at udpege den(de) person(er), der er beføjet til at undertegne konventionen på Fællesskabets vegne med forbehold af dens indgåelse.

Udfærdiget i Bruxelles, den 29. januar 2001.

På Rådets vegne

M. Winberg

Formand

(1) EFT L 189 af 3.7.1998, s. 16.
Europa-Parlamentets, Rådets og Kommissionens afgørelse

af 4. april 2001

om udnævnelse af et medlem af Overvågningsudvalget for Det Europæiske Kontor for Bekæmpelse af Svig (OLAF)

(2001/C 120/01)

EUROPA-PARLAMENTET,

RÅDET FOR DEN EUROPÆISKE UNION,

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Kommissionens afgørelse 1999/352/EF, EKSF, Euratom af 28. april 1999 om oprettelse af Det Europæiske Kontor for Bekæmpelse af Svig (OLAF)(1), særlig artikel 4,

under henvisning til Europa-Parlamentets og Rådets forordning (EF) nr. 1073/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF)(2), særlig artikel 11, stk. 2,

under henvisning til Rådets forordning (Euratom) nr. 1074/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF)(3), særlig artikel 11, stk. 2, og

ud fra følgende betragtninger:

(1) Ifølge artikel 11, stk. 2, i forordning (EF) nr. 1073/1999 og (Euratom) nr. 1074/1999 skal Overvågningsudvalget for Det Europæiske Kontor for Bekæmpelse af Svig (OLAF) bestå af fem uafhængige eksterne personer, som i deres respektive hjemlande opfylder betingelserne for at indtage høje embeder inden for de områder, der vedrører kontorets virksomhed.

(2) Udnævnelsen af disse fem personer har fundet sted for en periode på tre år fra den 1. august 1999 ved Europa-Parlamentets, Rådets og Kommissionens afgørelse af 19. juli 1999(4).

(3) Da José Narciso de Cunha Rodrigues er trådt tilbage som medlem af overvågningsudvalget som følge af sin udnævnelse til dommer ved De Europæiske Fællesskabers Domstol, skal der udnævnes en efterfølger for den resterende del af hans mandatperiode -

TRUFFET FØLGENDE AFGØRELSE:

Artikel 1

Alfredo José de Sousa udnævnes til medlem af Overvågningsudvalget for Det Europæiske Kontor for Bekæmpelse af Svig (OLAF) indtil den 31. juli 2002.

Artikel 2

Kommissionen giver den pågældende meddelelse om denne afgørelse, som træder i kraft på dagen for meddelelsen.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 4. april 2001.

På Europa-Parlamentets vegne

N. Fontaine

Formand

På Rådets vegne

B. Rosengren

Formand

På Kommissionens vegne

R. Prodi

Formand

(1) EFT L 136 af 31.5.1999, s. 20.

(2) EFT L 136 af 31.5.1999, s. 1.

(3) EFT L 136 af 31.5.1999, s. 8.

(4) EFT C 220 af 31.7.1999, s. 1.
Kommissionens beslutning

af 20. april 2001

om ændring af beslutning 2001/276/EF af hensyn til dyresundhedssituationen i Argentina

(meddelt under nummer K(2001) 1133)

(EØS-relevant tekst)

(2001/322/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved Rådets direktiv 97/79/EF(2), særlig artikel 3 og 14, og

ud fra følgende betragtninger:

(1) Ved Kommissionens beslutning 93/402/EØF(3), senest ændret ved beslutning 2001/276/EF(4), fastsættes der sundhedsmæssige betingelser og bestemmelser om udstedelse af sundhedscertifikat ved indførsel af fersk kød fra Colombia, Paraguay, Uruguay, Brasilien, Chile og Argentina.

(2) Import fra Argentina er blevet suspenderet ved beslutning 2001/276/EF indtil 15. april 2001 som en forsigtighedsforanstaltning, indtil der foreligger mere detaljerede oplysninger efter ændringerne i sundhedssituationen i Argentina og Argentinas suspension af eksport af fersk kød til Canada, Chile og USA.

(3) Efter denne beslutning suspenderede de argentinske myndigheder selv eksport til EF af fersk kød fra de arter, der er modtagelige for mund- og klovesyge, og indførte en reorganisering af veterinærtjenesterne, ligesom en fuldstændig ny strategiplan omfattende regionalisering af kontrol med mund- og klovesyge er under udarbejdelse. Suspensionen bør mindst forlænges, indtil det for alvor er muligt at evaluere disse ændringer.

(4) Suspensionen af import fra Argentina gennemførtes ved at affatte bilagene til beslutning 93/402/EØF som angivet i beslutning 2001/276/EF; for at undgå usikkerhed i retlig henseende vil det blive nødvendigt at vedtage en ny foranstaltning til fuldstændig ajourføring af disse bilag, og det er derfor ikke hensigtsmæssigt i mellemtiden at begrænse gyldigheden af de nugældende bilag, som udelukker Argentina. Beslutningen om at suspendere import af kød fra Argentina vil blive taget op til revision senest to måneder efter meddelelsen.

(5) Fra den 13. marts 2001 holdt Argentina op med at udstede certifikat for sendingerne, og for at undgå usikkerhed i retlig henseende bør sendinger, der er produceret og som der er udstedt certifikat for senest denne dato, accepteres.

(6) Beslutning 2001/276/EF bør ændres i overensstemmelse hermed.

(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Artikel 2 i beslutning 2001/276/EF affattes således: "Medlemsstaterne accepterer sendinger, der er produceret og som der er udstedt certifikat for senest den 13. marts 2001."

Artikel 2

Denne beslutning er rettet til medlemsstaterne.

Udfærdiget i Bruxelles, den 20. april 2001.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 24 af 30.1.1998, s. 31.

(3) EFT L 179 af 22.7.1993, s. 11.

(4) EFT L 95 af 5.4.2001, s. 41.
Kommissionens beslutning

af 18. april 2001

om anden ændring af beslutning 2001/263/EF om flytningsrestriktioner i alle medlemsstaterne for dyrearter, der er modtagelige for mund- og klovesyge

(meddelt under nummer K(2001) 1116)

(EØS-relevant tekst)

(2001/317/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, og

ud fra følgende betragtninger:

(1) Efter rapporterne om udbrud af mund- og klovesyge i Det Forenede Kongerige, Frankrig, Nederlandene og Irland vedtog Kommissionen beslutning 2001/172/EF(3), 2001/208/EF(4), 2001/223/EF(5) og 2001/234/EF(6) om beskyttelsesforanstaltninger mod mund- og klovesyge i de respektive medlemsstater.

(2) Mund- og klovesygesituationen i visse dele af EF vil kunne udgøre en fare for besætningerne i andre dele af EF på grund af markedsføringen af og handelen med levende klovbærende dyr.

(3) Alle medlemsstaterne har gennemført flytningsrestriktionerne for dyr af modtagelige arter som fastsat i beslutning 2001/263/EF(7), senest ændret ved beslutning 2001/302/EF(8).

(4) På baggrund af sygdomsudviklingen og resultaterne af de epidemiologiske undersøgelser, der er foretaget i de smitteramte medlemsstater i nært samarbejde med de øvrige medlemsstater, bør restriktionerne med hensyn til flytning af modtagelige dyr inden for EF lempes yderligere.

(5) Situationen tages op til fornyet gennemgang på mødet i Den Stående Veterinærkomité, som er berammet til den 19. april 2001, og foranstaltningerne tilpasses om nødvendigt.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 1, stk. 1, andet afsnit, i Kommissionens beslutning 2001/263/EF indsættes følgende led mellem første og andet led: "- via et autoriseret samlested til én bestemmelsesbedrift til opfedning, bortset fra kvæg og svin til opfedning, der kan sendes fra samlestedet til højst seks bestemmelsesbedrifter med myndighedernes tilladelse på afgangs- og bestemmelsesstedet, eller

- til en samleplads for at samle besætninger eller flokke, der skal videre til bestemte græsgange med myndighedernes tilladelse på afgangs- og bestemmelsesstedet eller".

Artikel 2

Denne beslutning er rettet til medlemsstaterne.

Udfærdiget i Bruxelles, den 18. april 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 62 af 2.3.2001, s. 22.

(4) EFT L 73 af 15.3.2001, s. 38.

(5) EFT L 82 af 22.3.2001, s. 29.

(6) EFT L 84 af 23.3.2001, s. 62.

(7) EFT L 93 af 3.4.2001, s. 59.

(8) EFT L 104 af 13.4.2001, s. 1.
Kommissionens beslutning

af 10. april 2001

om den oversigt over vinproduktionskapaciteten, som Luxembourg har fremlagt i henhold til Rådets forordning (EF) nr. 1493/1999

(meddelt under nummer K(2001) 1045)

(Kun den franske udgave er autentisk)

(2001/314/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), ændret ved forordning (EF) nr. 2826/2000(2), særlig artikel 23, stk. 4, og

ud fra følgende betragtninger:

(1) Ifølge artikel 16 i forordning (EF) nr. 1493/1999 skal der fremlægges en oversigt over vinproduktionskapaciteten. Oversigten skal fremlægges, før ulovligt tilplantede arealer kan anerkendes, plantningsrettigheder forøges og omstrukturering og omstilling støttes.

(2) De oplysninger, som oversigten skal indeholde, er fastsat i artikel 19 i Kommissionens forordning (EF) nr. 1227/2000 af 31. maj 2000 om gennemførelsesbestemmelser til Rådets forordning (EF) nr. 1493/1999 for så vidt angår produktionskapaciteten(3).

(3) Luxembourg meddelte ved brev af 2. december 2000 og 4. januar 2001 de i artikel 16 i forordning (EF) nr. 1493/1999 omhandlede oplysninger. Gennemgangen af disse oplysninger viser, at Luxembourg har udarbejdet oversigten.

(4) Nærværende beslutning indebærer ikke Kommissionens anerkendelse af, at oplysningerne i oversigten er nøjagtige, eller at den i oversigten omhandlede lovgivning er forenelig med EF-retten. Den foregriber ikke en eventuel senere kommissionsbeslutning om disse punkter.

(5) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -

VEDTAGET FØLGENDE BESLUTNING:

Artikel 1

Kommissionen konstaterer, at Luxembourg har udarbejdet den i artikel 16 i forordning (EF) nr. 1493/1999 omhandlede oversigt.

Artikel 2

Denne beslutning er rettet til Storhertugdømmet Luxembourg.

Udfærdiget i Bruxelles, den 10. april 2001.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 328 af 23.12.2000, s. 2.

(3) EFT L 143 af 16.6.2000, s. 1.
Rådets afgørelse

af 9. april 2001

om udnævnelse af formanden for Den Europæiske Unions Militærkomité

(2001/309/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 28, stk. 1,

under henvisning til traktaten om oprettelse af Det Europæiske Fællesskab, særlig artikel 207,

under henvisning til Rådets afgørelse 2001/79/FUSP af 22. januar 2001 om nedsættelse af Den Europæiske Unions Militærkomité(1), og

ud fra følgende betragtninger:

(1) I henhold til artikel 3 i afgørelse 2001/79/FUSP udnævnes formanden for Militærkomitéen af Rådet på anbefaling af komitéen på forsvarschefplan.

(2) På mødet den 26. marts 2001 anbefalede komitéen på forsvarschefplan, at general Hägglund udnævnes til formand for Den Europæiske Unions Militærkomité -

TRUFFET FØLGENDE AFGØRELSE:

Artikel 1

General Gustav Hägglund, født den 6. september 1938 i Viborg, udnævnes til formand for Den Europæiske Unions Militærkomité for en periode på tre år fra datoen for vedtagelsen af denne afgørelse.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 9. april 2001.

På Rådets vegne

A. Lindh

Formand

(1) EFT L 27 af 30.1.2001, s. 4.
Kommissionens beslutning

af 18. april 2001

om syvende ændring af beslutning 2001/172/EF om beskyttelsesforanstaltninger mod mund- og klovesyge i Det Forenede Kongerige

(meddelt under nummer K(2001) 1134)

(EØS-relevant tekst)

(2001/318/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og

ud fra følgende betragtninger:

(1) Efter rapporterne om udbrud af mund- og klovesyge i Det Forenede Kongerige vedtog Kommissionen beslutning 2001/172/EF om beskyttelsesforanstaltninger mod mund- og klovesyge i Det Forenede Kongerige(4), senest ændret ved beslutning 2001/316/EF(5).

(2) Efter rapporterne om nye tilfælde af udbrud af mund- og klovesyge i Nordirland har de nordirske myndigheder forbudt transport af modtagelige dyr og ubehandlede produkter fra disse dyr fra hele Nordirland.

(3) De i beslutning 2001/172/EF fastsatte foranstaltninger bør derfor udvides til at omfatte hele det nordirske område.

(4) Situationen tages op til fornyet gennemgang på mødet i Den Stående Veterinærkomité, som er berammet til den 15.-16. maj 2001, og foranstaltningerne tilpasses om nødvendigt.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag I til Kommissionens beslutning 2001/172/EF ændres "Storbritannien og distriktet Newry og Mourne i grevskabet Armagh i Nordirland" til "Storbritannien, Nordirland".

Artikel 2

Denne beslutning er rettet til medlemsstaterne.

Udfærdiget i Bruxelles, den 18. april 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 62 af 2.3.2001, s. 22.

(5) Se side 72 i denne Tidende.
Kommissionens beslutning

af 4. april 2001

om anden ændring af beslutning 1999/766/EF om beskyttelsesforanstaltninger over for infektiøs lakseanæmi hos laksefisk i Norge

(meddelt under nummer K(2001) 1027)

(EØS-relevant tekst)

(2001/313/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(3), særlig artikel 22, stk. 6, og

ud fra følgende betragtninger:

(1) I juli 1999 vedtog Kommissionen beslutning 1999/766/EF om beskyttelsesforanstaltninger over for infektiøs lakseanæmi (ISA) hos laksefisk i Norge(4). Beslutningen ændredes derefter ved beslutning 2000/431/EF(5). Foranstaltningerne omfatter et forbud mod indførsel til EF af levende laks og skærpede betingelser for indførsel af laksefiskeprodukter til konsum. Disse foranstaltninger gælder til den 1. april 2001.

(2) Norge har rapporteret 17 udbrud af ISA i 2000 og tre udbrud i perioden fra januar til medio februar 2001. Der er truffet særlige beskyttelsesforanstaltninger. Der er på nuværende tidspunkt fastsat restriktioner for 19 forskellige områder - herunder 18 kommuner - på grund af ISA.

(3) Som følge af sygdomssituationen i Norge bør anvendelsesperioden for foranstaltningerne i beslutning 1999/766/EF forlænges til den 1. februar 2002.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4 i beslutning 1999/766/EF ændres "1. april 2001" til "1. februar 2002" og "31. december 1999" til "31. december 2001".

Artikel 2

Denne beslutning er rettet til medlemsstaterne.

Udfærdiget i Bruxelles, den 4. april 2001.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 24 af 30.1.1998, s. 9.

(4) EFT L 302 af 25.11.1999, s. 23.

(5) EFT L 170 af 11.7.2000, s. 15.
Kommissionens beslutning

af 4. april 2001

om ændring af beslutning 2000/574/EF om beskyttelsesforanstaltninger over for infektiøs lakseanæmi hos laksefisk på Færøerne

(meddelt under nummer K(2001) 1019)

(EØS-relevant tekst)

(2001/312/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7,

under henvisning til Rådets direktiv 97/78/EF af 18. december 1997 om fastlæggelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(3), særlig artikel 22, og

ud fra følgende betragtninger:

(1) I september 2000 vedtog Kommissionen beslutning 2000/574/EF om beskyttelsesforanstaltninger over for infektiøs lakseanæmi (ISA) hos laksefisk på Færøerne(4).

(2) De vedtagne foranstaltninger anvendes indtil den 1. april 2001.

(3) Under hensyn til den epidemiologiske situation for ISA på Færøerne bør foranstaltningerne i beslutning 2000/574/EF videreføres til den 1. februar 2002.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4 i beslutning 2000/574/EF ændres "1. april 2001" til "1. februar 2002."

Artikel 2

Denne beslutning er rettet til medlemsstaterne.

Udfærdiget i Bruxelles, den 4. april 2001.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 24 af 30.1.1998, s. 9.

(4) EFT L 240 af 23.9.2000, s. 26.